Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 685/11/8806	Košice, 24.4.2012
EEČ : 2-65-99-2012

U Z N E S E N I E

Trestná vec:	obvinený XXXXX 
Prečin:	krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice-okolie
Rozhodnutie:
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
v presne nezistenom čase od 11.00 hod. dňa 20. 08. 2011 do 19.00 hod. dňa 20. 08. 2011 spolu s obv. XXXXX, obv. XXXXX, obv. ml. XXXXX a obv. ml. XXXXX, preskočením oplotenia fi Štrkovňa XXXXX a. s. , okres XXXXX -okolie, došli k skladu náhradných dielov, kde prestrihli visiacu zámku dverí a zo skladu odcudzili náhradné diely do vozidla T-815 a tak fi Štrkovňa a. s. XXXXX spôsobili škodu vo výške najmenej 584,28 eur,

Právna veta:
lebo obvinený nebol v čase činu pre nepríčetnosť trestne zodpovedný
Odôvodnenie:
Poverený príslušník PZ z OO PZ XXXXX uznesením z 27. 10. 2011 ako obvineného trestne stíha XXXXX pre spolupáchateľstvo prečinu krádeže podľa § 20 Tr. zákona, § 212 ods. 1, 2 písm. a/ Trestného zákona na tom skutkovom základe, ako je to uvedené vo výrokovej časti tohto uznesnia. 

Po preskúmaní vyšetrovacieho spisu som zistil, že  na obv. XXXXX nemožno  podať obžalobu pre trestne stíhaný trestný čin a proti jeho osobe je nutné trestné stíhanie zastaviť podľa § 215 ods. 1 písm. e/ Trestného zákona a to z týchto dôvodov:

V priebehu trestného stíhania boli zadovážené dôkazy, výpoveď obv. XXXXX, svedka XXXXX, XXXXX a XXXXX, z ktorých výpovedí nepochybne vyplýva, že aj obv. XXXXX trestne stíhaný skutok spáchal. Vzhľadom na spôsobenú škodu 584,28 eur a spôsob spáchania činu, po právnej stránke konanie páchateľov je nutné kvalifikovať ako spolupáchateľstvo prečinu krádeže podľa § 20 Tr. zákona, § 212 ods. 1, 2 písm. a/ Trestného zákona.

XXXXX vzhľadom na svoj zdravotný stav sa podrobil psychiatrickému vyšetreniu znalcom, ktorý v závere znaleckého posudku konštatuje, že obvinený a u jeho osoby ide o mentálnu retardáciu na stupni imbecility, ktorá je u obvineného prítomná od narodenia. Obvinený v čase spáchania trestného činu nebol schopný rozpoznať protiprávnosť svojho konania a nebol schopný svoje konanie ovládať. Obvinený nie je schopný chápať zmysel trestného konania. U obvineného ide o zdravotný stav trvalý a prípadná ochranná liečba tento nemôže ovplyvniť.

Teda v zmysle právnom ( § 23 Trestného zákona) ide o obvineného, ktorý v čase činu bol  nepríčetný a nie je trestnoprávne zodpovedný za spáchaný trestný čin. Tieto okolnosti vylučujúce trestnú zodpovednosť dávajú reálny základ zastaviť trestné stíhanie podľa § 215 ods. 1 písm. e/ Trestného poriadku vedené proti obv. XXXXX.

Týmto rozhodnutím nie sú dotknuté práva strany poškodenej, ktorá svoj nárok na náhradu škody si môže uplatniť v občiansko-súdnom konaní.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Karas
prokurátor